 Temeljem Zaključka o pokretanju projekta sufinanciranja školske prehrane učenicima srednjih škola kojima je osnivač Varaždinska županija u školskoj godini 2026./2027. (KLASA: 602-02/26-12/32, URBROJ: 2186-02/1-26-1) Srednja strukovna škola dana 28.09.2026. objavljuje 
JAVNI POZIV
za sufinanciranje školske prehrane učenicima                   Srednje strukovna škole


Članak 1. 
Predmet javnog poziva je sufinanciranje školske prehrane učenicima Srednje strukovna škole u školskoj godini 2026./2027.

Članak 2.
Odobrava se pokretanje projekta sufinanciranja prehrane učenicima srednjih škola kojima je osnivač Varaždinska županija u školskoj godini 2026./2027. 

Članak 3.
Pravo na sufinanciranje školske prehrane ostvaruju učenici čiji roditelji/posvojitelji/staratelji temeljem Rješenja Hrvatskog zavoda za mirovinsko osiguranje iz 2026. godine ostvaruju pravo na dječji doplatak iz prve cenzusne grupe sukladno Pravilniku.
Visina dječjeg doplatka u prvoj cenzusnoj grupi iznosi 61,80 eura, odnosno 77,25 eura za dijete bez oba roditelja ili za dijete čija su oba roditelja nepoznata ili nepoznatog prebivališta ili potpuno nesposobni za samostalan život i rad ili im je oduzeta poslovna sposobnost, za dijete s utvrđenim oštećenjem zdravlja te za dijete smrtno stradalog ili nestalog hrvatskog branitelja te 71,07 eura - za dijete bez jednog roditelja ili za dijete čiji je jedan roditelj nepoznat ili nepoznatog prebivališta ili potpuno nesposoban za samostalan život i rad ili mu je oduzeta poslovna sposobnost.
Članak 4.
Učeniku koji ostvaruje pravo iz članka 2. sufinancirat će se obrok s 1,33 eura po nastavnom danu koji je proveo u školi.
Članak 5.
Pravo na sufinanciranje školske prehrane se ostvaruje na način da sve srednje škole kojima je osnivač Varaždinska županija raspišu Poziv za sufinanciranje prehrane koji će svim učenicima biti dostupan putem mrežne stranice škole i oglasne knjige škole.
Članak 6.
Uz podneseni zahtjev, pravo na su sufinanciranje školske prehrane učenici dokazuju priloženim Rješenjem o pravu na doplatak za djecu Hrvatskog zavoda za mirovinsko osiguranje iz 2026. godine ili Potvrdom o isplaćenom doplatku za djecu na kojoj se jasno vidi visina dječjeg doplatka u jednom mjesecu za prijavljenog učenika. Zahtjeve i dokumentaciju učenici podnose u svojoj srednjoj školi.
Članak 7.
Prijave na ovaj Javni poziv (Zahtjev i dokumentacija)  koji odgovaraju kriterijima zaprimaju se u tajništvu Srednje strukovna škole.


Članak 8.
Javni poziv bit će otvoren do 10. listopada  2026. godine.

Članak 9.
Javni poziv za sufinanciranje školske prehrane učenicima Srednje strukovna škole objavit će se na web stranici Škole, oglasnoj ploči Škole.

Ravnatelj: Stjepan Ostroški, dipl.ing.

PRILOG: Zahtjev za sufinanciranje prehrane učenika Srednje strukovna škole
	        Izjava o isplati (vlasnik i broj tekućeg računa)

Napomena: 
Javni poziv i prilozi, zahtjev i izjava, objavljeni su na web stranici i na oglasnoj ploči škole.

